Ο **Μπρούνο Χαλκιαδάκης** (7 Απριλίου 1993), γεννημένος ως Μπρούνο Αραούτζο ντα Σίλβα και γνωστός απλά ως **Μπρούνο**, είναι Έλληνας-Βραζιλιάνος επαγγελματίας ποδοσφαιριστής, ο οποίος αγωνίζεται ως μεσοεπιθετικός για την ΑΕ Λάρισας.

Σταδιοδρομία σε συλλόγους
-------------------------

### Εργοτέλης

Ο Μπρούνο έφτασε στην Ελλάδα στην ηλικία των 16 ετών, όταν εντοπίστηκε από τους ανιχνευτές ταλέντων του Εργοτέλη στη Βραζιλία. Θεωρώντας τον ως ισχυρή προοπτική για την πρώτη ομάδα, ο σύλλογος σύντομα κανόνισε τη νομική του υιοθεσία από την οικογένεια Χαλκιαδάκη, που του έδωσε την ελληνική υπηκοότητα. Αρχικά, έπαιξε με την ομάδα νέων του Εργοτέλη και υπέγραψε το πρώτη επαγγελματικό συμβόλαιο του με την ομάδα στις 24 Μαΐου 2011. Έκανε το ντεμπούτο του ως αναπληρωματικός στις 11 Δεκεμβρίου 2011, σε έναν εντός έδρας αγώνα εναντίον του ΟΦΗ.

Ανανέωσε το συμβόλαιο του με τον σύλλογο στις 21 Αυγούστου 2014, μετά από μια βραχυπρόθεσμη διαμάχη που τον έθεσε προσωρινά εκτός ομάδας και από τότε υπήρξε μόνιμα βασικός παίκτης. Παρά τον υποβιβασμό του Εργοτέλη στο τέλος της σεζόν 2014-15, ο Μπρούνο εντυπωσίασε με τις ικανότητές του, αφού σημείωσε 5 γκολ σε συνολικά 29 εμφανίσεις για το σύλλογο. Σημείωσε το πρώτο γκολ του στη νίκη με 4-1 επί της Νίκης Βόλου στις 21 Σεπτεμβρίου 2014.

### Πανιώνιος

Στις 21 Μαΐου 2015, ο Μπρούνο πήρε μεταγραφή στον πρωταθλητή της Superleague Ολυμπιακό, υπογράφοντας πενταετές συμβόλαιο. Ωστόσο, τελικά δεν συμπεριλήφθηκε στο ρόστερ του συλλόγου και, ως εκ τούτου, απελευθερώθηκε από το συμβόλαιο του για να υπογράψει διετές συμβόλαιο με τον Πανιώνιο. Πέρασε το μεγαλύτερο μέρος της σεζόν 2015-16 παίζοντας ως αλλαγή, έχοντας συνολικά 31 συμμετοχές για το σύλλογο και σκοράροντας 2 γκολ στη Φάση Ομίλων του Κυπέλλου. Ο Πανιώνιος τερμάτισε στην πέμπτη θέση και κέρδισε την πρόκριση στο δεύτερο προκριματικό γύρο του Γιουρόπα Λιγκ, αλλά τελικά αποκλείστηκε από τις ευρωπαϊκές διοργανώσεις της σεζόν 2016-17 από την UEFA, για οικονομικούς λόγους. Το καλοκαίρι του 2016, ο Μπρούνο παραβίασε το συμβόλαιο του με το σύλλογο, αφού δεν έδωσε το παρών στην έναρξη της περιόδου προετοιμασίας του συλλόγου για τη σεζόν 2016-17, μετά την λήξη της επίσημης άδειάς του για να περάσει τις καλοκαιρινές διακοπές στην πατρίδα του. 

### Κάσκαβελ

Κατά τη διάρκεια της παραμονής του στη Βραζιλία, ο Μπρούνο έπαιξε για την ομάδα της Παρανά, Κάσκαβελ, κατά το πρώτο εξάμηνο του 2017. 

### ΠΑΣ Γιάννινα

Τον Ιούλιο του 2017, ο Μπρούνο επέστρεψε στην Ελλάδα και υπέγραψε τριετές συμβόλαιο με τον ΠΑΣ Γιάννινα. Στις 18 Σεπτεμβρίου 2017, σημείωσε το πρώτο του γκολ για το σύλλογο, σε μία ισοπαλία με 1-1 εναντίον της πρώην ομάδα του, Πανιώνιου. Στις 14 Οκτωβρίου 2017, σκόραρε στην εντός έδρας νίκη με 3-1 επί του Πλατανιά. Τελείωσε τη σεζόν με 3 γκολ και 4 ασίστ σε 31 συμμετοχές, τόσο στο πρωτάθλημα όσο και στο κύπελλο. Τον Ιούνιο του 2018, αποδεσμεύτηκε από το συμβόλαιο του με το σύλλογο, κατόπιν αμοιβαίας συναίνεσης.

### Χέρμανσταντ

Στις 5 Ιουλίου 2018, ο Μπρούνο υπέγραψε διετές συμβόλαιο με τη ρουμανική Χέρμανσταντ της Liga 1, που εδρεύει στο Σιμπίου.

### ΑΕ Λάρισας

Στις 11 Ιουνίου 2019, η ΑΕ Λάρισας ανακοίνωσε την απόκτηση του Μπρούνο με τριετές συμβόλαιο.

Διεθνής σταδιοδρομία
--------------------

Έχοντας αποκτήσει την ελληνική υπηκοότητα, ο Μπρούνο είναι επιλέξιμος να παίξει για την Εθνική Ελλάδας. Κλήθηκε στην προεπιλογή της Εθνικής Νέων για το Διεθνές Τουρνουά Φιλίας Κατάρ του 2012 μαζί με τον ομόσταβλο του Ανδρέα Μπουχαλάκη, προτού υποστεί έναν τραυματισμό πρόσθιου χιαστού συνδέσμου κατά τη διάρκεια ενός φιλικού προετοιμασίας του Εργοτέλη, ο οποίος τελικά τον κράτησε εκτός τουρνουά.

Παραπομπές
----------

1. ↑  (πολλαπλές γλώσσες) *Transfermarkt*. 191257. Ανακτήθηκε στις 9  Οκτωβρίου 2017.
2. ↑  Η δικαίωση με τον Μπρούνο. Sport24. 27 Οκτωβρίου 2014. Ανακτήθηκε στις 10 Νοεμβρίου 2014.
3. ↑  Επαγγελματίας ο Μπρούνο. Εργοτέλης. 24 Μαΐου 2011. Ανακτήθηκε στις 10 Νοεμβρίου 2014.
4. ↑  «ΕΡΓΟΤΕΛΗΣ - ΟΦΗ 0-1 MATCH REPORT». Superleague. 11 Δεκεμβρίου 2011. Ανακτήθηκε στις 10 Νοεμβρίου 2014.
5. ↑  Επανένταξη Μπρούνο Χαλκιαδάκη. Εργοτέλης. 21 Αυγούστου 2011. Ανακτήθηκε στις 10 Νοεμβρίου 2014.
6. ↑  «ΝΙΚΗ ΒΟΛΟΥ - ΕΡΓΟΤΕΛΗΣ 1-4 MATCH REPORT». Superleague. 21 Σεπτεμβρίου 2014. Ανακτήθηκε στις 10 Νοεμβρίου 2014.
7. ↑  Επίσημα στον Πανιώνιο ο Χαλκιαδάκης. sport-fm.gr. 17 Αυγούστου 2015. Ανακτήθηκε στις 17 Αυγούστου 2016.
8. ↑  «Ανακοίνωση ΠΑΕ ΠΑΣ ΓΙΑΝΝΙΝΑ 1966». www.pasgiannina.gr. 13 Ιουλίου 2017. Αρχειοθετήθηκε από το πρωτότυπο στις 13 Αυγούστου 2017.
9. ↑  «Με ανατροπή ο ΠΑΣ Γιάννινα, 3-1 τον Πλατανιά». www.sport24.gr. 14 Οκτωβρίου 2017.
10. 1 2  «Στη Ρουμανία για τη Χέρμανστατ ο Χαλκιαδάκης». www.sport24.gr. Ανακτήθηκε στις 5 Ιουλίου 2018.
11. ↑  «ΛΗΞΗ ΣΥΝΕΡΓΑΣΙΑΣ ΜΕ ΜΠΡΟΥΝΟ ΧΑΛΚΙΑΔΑΚΗ». 30 Ιουνίου 2018.
12. ↑  «Η ΛΑΡΙΣΑ ΑΠΕΚΤΗΣΕ ΤΟΝ ΜΠΡΟΥΝΟ ΧΑΛΚΙΑΔΑΚΗ». *lesvosport.gr*. 11 Ιουνίου 2019. [*νεκρός σύνδεσμος*]
13. ↑  Στην Εθνική Νέων οι Μπουχαλάκης-Χαλκιαδάκης. Εργοτέλης. 23 Φεβρουαρίου 2012. Ανακτήθηκε στις 10 Νοεμβρίου 2014.
14. ↑  Ρήξη χιαστού ο Χαλκιαδάκης. Εργοτέλης. 30 Απριλίου 2012. Ανακτήθηκε στις 10 Νοεμβρίου 2014.

Εξωτερικοί σύνδεσμοι
--------------------

* (Αγγλικά) Προφίλ Μπρούνο Χαλκιαδάκης στο Soccerway
* Προφίλ στο Transfermarkt.com

|  |  |  |  |  |
| --- | --- | --- | --- | --- |
| 

| π • σ • ε
Αθλητική Ένωση Λάρισας – τρέχουσα σύνθεση 2020-21 |
| --- |
|  |
|  | 
* 1 Νάγκι
* 2 Καρανίκας
* 3 Φουρκιώτης
* 4 Ηλιάδης
* 5 Μιχαήλ
* 6 Σπαρβ
* 7 Στίφλερ
* 8 Μιλοσάβλιεβιτς (c)
* 9 Ντουρμισάι
* 10 Μπεν-Χατίρα
* 11 Γιακιμόφσκι
* 12 Μουκάντζο
* 14 Γλυνός
* 15 Τσόσιτς
* 16 Ζίζιτς
* 17 Πινακάς
* 18 Κοτσιανούλης
* 19 Μπάγιτς
* 20 Χαλάτσης
* 21 Ζαχαράκης
* 22 Τζουσίνο
* 23 Μαϊδανός
* 24 Γρηγορόπουλος
* 25 Μπέρτος
* 27 Μασκιμένφκο
* 28 Στοΐνοβιτς
* 29 Ακούνια
* 30 Κολομπίνο
* 33 Νούνιτς
* 44 Γκοτζαμανίδης
* 66 Γκράουρ
* 67 Σουλούκος
* 70 Δακτυλάς
* 88 Νικολιάς
* 92 Τρούγιτς

* Προπονητής: Φέστα
 |

 |